
Informatīvais ziņojums "Par sabiedrību ar ierobežotu atbildību "Hiponia""
TA–1082-IP
________________________________________________________________
(V.Loginovs, U.Augulis, J.Reirs, K.Šadurskis, A.Ašeradens, K.Āboliņš, M.Kučinskis)

1. Pieņemt zināšanai Ministru prezidenta biedra, ekonomikas ministra iesniegto valsts akciju sabiedrības „Privatizācijas aģentūra” (turpmāk – Privatizācijas aģentūra) sagatavoto informatīvo ziņojumu, tajā skaitā informāciju par sabiedrības ar ierobežotu atbildību “Hiponia” (turpmāk – Hiponia) darbības rezultātiem no 2013.gada 19.jūnija līdz 2015.gada 31.decembrim. 
2. Pieņemt zināšanai informatīvā ziņojuma 3.sadaļā ietverto informāciju par nepieciešamajiem grozījumiem valsts atbalsta atmaksas grafikā līdz 2018.gadam un to, ka finanšu ministrs ir tiesīgs veikt grozījumus valsts aizdevuma atmaksas grafikā ar Hiponia noslēgtajā līgumā par valsts aizdevumu atbilstoši informatīvā ziņojuma 3.sadaļā minētajam piesardzīgajam scenārijam.
3. Pieņemt zināšanai informatīvā ziņojuma 2. un 3.sadaļā ietverto informāciju par riskiem Hiponia kredītportfeļa un nekustamo īpašumu portfeļa izstrādāšanas procesā. Ekonomikas ministrijai sadarbībā ar Finanšu ministriju un Privatizācijas aģentūru veikt pārrunas ar Eiropas Komisiju par iespējamo Hiponia darbības termiņa pagarināšanu, un Ministru prezidenta biedram, ekonomikas ministram līdz 2016.gada 30.septembrim iesniegt izskatīšanai Ministru kabinetā informāciju par sarunu progresu.
4. Ekonomikas ministrijai (Privatizācijas aģentūrai) nodrošināt iespēju piedāvāt potenciāliem investoriem Hiponia kredītportfeli un nekustamo īpašumu portfeli vienlaikus ar AS “Reverta” kredītportfeli un nekustamo īpašumu portfeli, un Ministru prezidenta biedram, ekonomikas ministram līdz 2016.gada 30.septembrim informēt par to Ministru kabinetu. 
5. Valsts kancelejai nosūtīt šo protokollēmumu Hiponia un Privatizācijas aģentūrai.

Ministru prezidents	Māris Kučinskis 


Valsts kancelejas direktors 	Mārtiņš Krieviņš


Piezīme.
Pirms šī protokollēmuma lemjošās daļas teksta iekavās norādītas tikai tās personas, kuras jautājumā izteicās. Jautājuma izskatīšanā klāt bija šādas personas:
Ministru kabineta locekļi: M.Kučinskis, A.Ašeradens, R.Bergmanis, E.Rinkēvičs, D.Ozola-Reizniece, R.Kozlovskis, K.Šadurskis, J.Reirs, U.Augulis, Dz.Rasnačs, K.Gerhards un J.Dūklavs.
Citas personas: I.Pētersone-Godmane (Iekšlietu ministrija), J.Stinka un K.Lore (Ekonomikas ministrija), V.Loginovs (Privatizācijas aģentūra), K.Āboliņš (Valsts kase), A.Rencis (SIA “Hiponia”), E.Upīte (Ministru prezidenta birojs), M.Krieviņš, I.Gailīte, A.Strautmanis, R.Rozenbaha un L.Peinberga (Valsts kanceleja).

